CELEX: 32020D0660
Language: hr
Date: 2020-05-15 00:00:00
Title: Provedbena odluka Komisije (EU) 2020/660 оd 15. svibnja 2020. o izmjeni Provedbene odluke (EU) 2019/1326 u pogledu elektromagnetske kompatibilnosti elektromehaničkih sklopnika i motorskih pokretača, uređaja za gašenje luka, razvodnih blokova kojima mogu upravljati i nestručne osobe i industrijskih kamiona

18.5.2020   
               
               
                  HR
               
               
                  Službeni list Europske unije
               
               
                  L 155/16
               
            
         PROVEDBENA ODLUKA KOMISIJE (EU) 2020/660
         оd 15. svibnja 2020.
         o izmjeni Provedbene odluke (EU) 2019/1326 u pogledu elektromagnetske kompatibilnosti elektromehaničkih sklopnika i motorskih pokretača, uređaja za gašenje luka, razvodnih blokova kojima mogu upravljati i nestručne osobe i industrijskih kamiona
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 13. Direktive 2014/30/EU Europskog parlamenta i Vijeća (2), za električnu opremu koja je u skladu s usklađenim normama ili dijelom usklađenih normi na koje su pozivanja objavljena u Službenom listu Europske unije pretpostavlja se da je u skladu s bitnim zahtjevima iz Priloga I. toj direktivi koji su obuhvaćeni tim normama ili njihovim dijelovima.
                  
               
                     (2)
                  
                  
                     Komisija je Provedbenom odlukom C(2016) 7641 (3) od Europskog odbora za normizaciju (CEN), Europskog odbora za elektrotehničku normizaciju (Cenelec) i Europskog instituta za telekomunikacijske norme (ETSI) zatražila sastavljanje i reviziju usklađenih normi za elektromagnetsku kompatibilnost radi potpore Direktivi 2014/30/EU.
                  
               
                     (3)
                  
                  
                     CEN i Cenelec su po zahtjevu iz Provedbene odluke C(2016) 7641 sastavili usklađene norme EN IEC 60947-4-1:2019 za elektromehaničke sklopnike i motorske pokretače te EN IEC 60947-9-1:2019 za uređaje za gašenje luka.
                  
               
                     (4)
                  
                  
                     CEN i Cenelec su po zahtjevu iz Provedbene odluke C(2016) 7641 revidirali usklađenu normu EN 12895:2015, na koju je upućivanje objavljeno u seriji C Službenog lista Europske unije (4). Slijedom toga donesena je usklađena norma EN 12895:2015+A1:2019 za industrijske kamione.
                  
               
                     (5)
                  
                  
                     Komisija je s CEN-om i Cenelecom procijenila jesu li usklađene norme EN IEC 60947-4-1:2019, EN IEC 60947-9-1:2019 i EN 12895:2015+A1:2019 u skladu sa zahtjevom iz Provedbene odluke C(2016) 7641.
                  
               
                     (6)
                  
                  
                     Norme EN IEC 60947-4-1:2019, EN IEC 60947-9-1:2019 i EN 12895:2015+A1:2019 ispunjavaju bitne zahtjeve koje nastoje obuhvatiti, a koji su utvrđeni u Direktivi 2014/30/EU. Stoga je upućivanja na te norme primjereno objaviti u Službenom listu Europske unije.
                  
               
                     (7)
                  
                  
                     Tehničke specifikacije elektromagnetske otpornosti proizvoda obuhvaćene usklađenom normom EN 55103-2:2009, na koju je upućivanje objavljeno u seriji C Službenog lista Europske unije (5), obuhvaćene su i novijom usklađenom normom EN 55035:2017, na koju je upućivanje u Službenom listu Europske unije objavljeno Provedbenom odlukom Komisije (EU) 2019/1326 (6). Stoga bi trebalo povući usklađenu normu EN 55103-2:2009.
                  
               
                     (8)
                  
                  
                     CEN i Cenelec sastavili su ispravak (EN 61439-3:2012/AC:2019-04) usklađene norme EN 61439-3:2012, na koju je upućivanje objavljeno u seriji C Službenog lista Europske unije (7). S obzirom na to da se u ispravku uvode tehnički ispravci te kako bi se osigurala ispravna i dosljedna primjena usklađene norme EN 61439-3:2012, u Službenom listu Europske unije primjereno je upućivanje na usklađenu normu objaviti zajedno s upućivanjem na ispravak.
                  
               
                     (9)
                  
                  
                     Stoga je iz serije C Službenog lista Europske unije potrebno povući upućivanja na usklađene norme EN 55103-2:2009, EN 12895:2015 i EN 61439-3:2012. Međutim, to je potrebno odgoditi kako bi proizvođači imali vremena pripremiti se na primjenu usklađenih normi EN 55035:2017, EN 12895:2015+A1:2019 i EN 61439-3:2012, kako je ispravljena u EN 61439-3:2012/AC:2019-04.
                  
               
                     (10)
                  
                  
                     U Prilogu I. Provedbenoj odluci (EU) 2019/1326 navedena su upućivanja na usklađene norme kojima se stvara pretpostavka sukladnosti s Direktivom 2014/30/EU. Upućivanja na usklađene norme EN IEC 60947-4-1:2019, EN IEC 60947-9-1:2019, EN 61439-3:2012, kako je ispravljena u EN 61439-3:2012/AC:2019-04, i EN 12895:2015+A1:2019 trebalo bi uvrstiti u Prilog I. toj provedbenoj odluci.
                  
               
                     (11)
                  
                  
                     U Prilogu II. Provedbenoj odluci (EU) 2019/1326 navedena su upućivanja na usklađene norme sastavljene radi potpore Direktivi 2014/30/EU koja se povlače iz Službenog lista Europske unije. Upućivanja na usklađene norme EN 55103-2:2009, EN 12895:2015 i EN 61439-3:2012 trebalo bi uvrstiti u Prilog II. Provedbenoj odluci (EU) 2019/1326.
                  
               
                     (12)
                  
                  
                     Provedbenu odluku (EU) 2019/1326 trebalo bi stoga na odgovarajući način izmijeniti.
                  
               
                     (13)
                  
                  
                     Sukladnost s usklađenom normom stvara pretpostavku o sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na tu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Prilog I. Provedbenoj odluci (EU) 2019/1326 mijenja se u skladu s Prilogom I. ovoj Odluci.
         
         
            Članak 2.
            Prilog II. Provedbenoj odluci (EU) 2019/1326 mijenja se u skladu s Prilogom II. ovoj Odluci.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 15. svibnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2014/30/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na elektromagnetsku kompatibilnost (SL L 96, 29.3.2014., str. 79.).
         
            (3)  Provedbena odluka Komisije C(2016) 7641 od 30. studenoga 2016. o zahtjevu za normizaciju upućenom Europskom odboru za normizaciju, Europskom odboru za elektrotehničku normizaciju i Europskom institutu za telekomunikacijske norme u pogledu usklađenih normi radi potpore Direktivi 2014/30/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na elektromagnetsku kompatibilnost.
         
            (4)  SL C 246, 13.7.2018., str. 1.
         
         
            (5)  SL C 246, 13.7.2018., str. 1.
         
         
            (6)  Provedbena odluka Komisije (EU) 2019/1326 оd 5. kolovoza 2019. o usklađenim normama za elektromagnetsku kompatibilnost sastavljenima radi potpore Direktivi 2014/30/EU Europskog parlamenta i Vijeća (SL L 206, 6.8.2019., str. 27.).
         
            (7)  SL C 246, 13.7.2018., str. 1.
         
      
      
         
            PRILOG I.
            U Prilogu I. Provedbenoj odluci (EU) 2019/1326 dodaju se sljedeći unosi:
            
               
                           Br.
                        
                        
                           Upućivanje na normu
                        
                     
                           „6.
                        
                        
                           EN IEC 60947-4-1:2019
                           Niskonaponska sklopna aparatura – Dio 4-1: Sklopnici i motorski pokretači – Elektromehanički sklopnici i motorski pokretači
                        
                     
                           7.
                        
                        
                           EN IEC 60947-9-1:2019
                           Niskonaponska sklopna aparatura – Dio 9-1: Sustavi za aktivno suzbijanje lučnih kvarova – Uređaji za gašenje luka
                        
                     
                           8.
                        
                        
                           EN 61439-3:2012
                           Niskonaponski sklopni blokovi – 3. dio: Razvodni blokovi namijenjeni za upravljanje i od nestručnih osoba
                           EN 61439-3:2012/AC:2019-04
                        
                     
                           9.
                        
                        
                           EN 12895:2015+A1:2019
                           Industrijski kamioni – Elektromagnetska kompatibilnost”.
                        
                     
         
      
      
         
            PRILOG II.
            U Prilogu II. Provedbenoj odluci (EU) 2019/1326 dodaju se sljedeći unosi:
            
               
                           Br.
                        
                        
                           Upućivanje na normu
                        
                        
                           Datum povlačenja
                        
                     
                           „4.
                        
                        
                           EN 55103-2:2009
                           Elektromagnetska kompatibilnost – Norma porodice proizvoda za audio, video, audiovizualne aparate i rasvjetne aparate za zabavu – 2. dio: Otpornost
                        
                        
                           18. studenog 2021.
                        
                     
                           5.
                        
                        
                           EN 61439-3:2012
                           Niskonaponski sklopni blokovi – 3. dio: Razvodni blokovi namijenjeni za upravljanje i od nestručnih osoba
                        
                        
                           18. studenog 2020.
                        
                     
                           6.
                        
                        
                           EN 12895:2015
                           Industrijski kamioni – Elektromagnetska kompatibilnost
                        
                        
                           18. studenog 2021.”